कन्नौज। कन्नौज संसदीय क्षेत्र से मुख्यमंत्री अखिलेश यादव के इस्तीफा देने के बाद खाली हुई सीट पर कौन चुनाव लड़ेगा इसको लेकर अटकलों का दौर जारी है। सपा कार्यकर्ता व पदाधिकारी सीएम की पत्नी को चुनाव लड़ाए जाने की मांग बराबर करते चले आ रहे हैं। जल्द ही अटकलों का बाजार ठंडा होने की उम्मीद दिखाई देने लगी है। सपा के राष्ट्रीय अध्यक्ष मुलायम सिंह यादव कन्नौज आकर डिपंल यादव के चुनाव लड़े जाने की घोषणा करेंगे।